ກຳປູເຈຍ ກຳລັງປັບປຸງອາຫານ ບຳລຸງຮ່າງກາຍ ປະຊາຊົນ ໃນເຂດຊົນນະບົດ
ກຳປູເຈຍ ຖືວ່າ ມີຄວາມໝັ້ນຄົງ ໃນດ້ານອາຫານ ແຕ່ຂາດອາຫານບຳລຸງ ທີ່ສຳຄັນ ແລະຈຳເປັນຫຼາຍຢ່າງ.
ເຖິງແມ່ນກຳປູເຈຍປູກເຂົ້າພຽງພໍ ສຳລັບສະໜອງຄວາມຮຽກຮ້ອງຕ້ອງການຂອງປະຊາຊົນຂອງຕົນກໍຕາມ ແຕ່ຫຼາຍລ້ານຄົນ ບໍ່ໄດ້ຮັບໂພຊະນາການທີ່ສຳຄັນແລະຈຳເປັນ ຢ່າງພຽງ ພໍຢູ່ໃນອາຫານການກິນຂອງເຂົາເຈົ້າ ອັນເປັນການຂາດແຄນທີ່ສົ່ງຜົນຮັບ ທີ່ພາໃຫ້ຮ່າງ ກາຍອ່ອນແອລົງ ໃນໄລຍະຍາວ ໃນສັບປະດາແລ້ວນີ້ ໄດ້ມີການຈັດຕັ້ງປະຕິບັດໂຄງການໜຶ່ງ ທີ່ໄດ້ຮັບເງິນທຶນ 3 ລ້ານດອນລາ ຈາກປະເທດການາດາ ທີ່ພະຍາຍາມຈະລຽນແບບ ແລະເພີ້ມທະວີ ຄວາມສຳເລັດຕ່າງໆ ຂອງໂຄງການທົດລອງຢູ່ໃນແຂວງຊົນນະບົດແຫ່ງໜຶ່ງ ຊຶ່ງສິງຈະນຳເອົາລາຍລະອຽດ ມາສະເໜີທ່ານ ຈາກລາຍງານຂອງ Robert Michael ຜູ້ສື່ຂ່າວວີໂອເອ ທີ່ນະຄອນຫຼວງພະນົມເປັນ ການບໍ່ໄດ້ຮັບອາຫານ ບຳລຸງຮ່າງກາຍຢ່າງພຽງພໍ ຍັງເປັນບັນຫາຮ້າຍແຮງອັນໜຶ່ງໃນກຳປູເຈຍ ຊຶ່ງໂຕເລກທີ່ອົງການອາຫານແລະການກະເສດ ຂອງສຫະປະຊາຊາດ ເປີດເຜີຍໃຫ້ຮູ້ໃນປີນີ້ ສະແດງໃຫ້ເຫັນວ່າ ເດັກນ້ອຍກຳປູເຈຍ ທີ່ມີອາຍຸຕ່ຳກວ່າ 5 ຂວບ ໜຶ່ງໃນສາມຄົນໃດ ແມ່ນປະສົບກັບບັນຫາການຈະເລີນເຕີບໂຕຂອງຮ່າງ ກາຍທີ່ບໍ່ສົມບູນ ທີ່ເກີດຈາກການບໍ່ໄດ້ກິນອາຫານທີ່ດີແລະພຽງພໍ ກຳປູເຈຍ ແມ່ນຖືວ່າ ເປັນປະເທດທີ່  ແຕ່ສາດສະດາ ຈານ Tim Green ຊ່ຽວຊານດ້ານອາຫານຈາກມະຫາວິທະຍາໄລ British Columbia ທີ່ການາດາ ກ່າວວ່າ ຍັງມີຫຼາຍຄົນທີ່ມີບັນຫາ ກັບການກິນອາຫານຂອງເຂົາເຈົ້າຢູ່ ທ່ານ Tim Green ກ່າວວ່າ ການຂາດ ສານອາຫານ ຂາດວິຕາມິນ ແລະສານແຮ່ ມີຜົນກະທົບຕໍ່ພັດທະການ ທາງດ້ານຮ່າງກາຍແລະດ້ານຈິດໃຈ ຂອງເດັກນ້ອຍ ແລະສາມາດພາໃຫ້ເກີດບັນຫາ ຕະຫຼອດຊີວິດໄດ້ ການຂາດແຄນສານເຫຼົ່ານີ້  ເອີ້ນກັນວ່າເປັນ ແລະເປັນ ບັນຫາໂດຍສະເພາະສຳລັບພວກເດັກນ້ອຍ ແລະພວກແມ່ຍິງ ດັ່ງໂຕຢ່າງ ການຂາດແຄນວິຕາມິນ B1 ຊຶ່ງການຄົ້ນຄວ້າຂອງທ່ານ Green ພົບເຫັນວ່າ ມີຢູ່ທົ່ວໄປໃນກຳປູເຈຍນັ້ນ ສາມາດຍັງຜົນເຮັດໃຫ້ພວກເດັກເກີດໃໝ່ ຕາຍໄດ້ໃນເວລາບໍ່ຮອດໜຶ່ງມື້ ຫຼັງຈາກສະແດງອາການຂອງການຂາດແຄນວິຕາມິນນີ້ ແຕ່ມັນກໍເປັນບັນຫາ ທີ່ແກ້ໄຂໄດ້ງ່າຍຫຼາຍ ໂດຍການພຽງແຕ່ເອົາວິຕາມິນ B1 ຕື່ມໃສ່ນ້ຳປາເທົ່ານັ້ນ ດັ່ງທີ່ທີມ ງານຂອງທ່ານ Green ໄດ້ເຮັດ ທ່ານ Green ກ່າວວ່າ ເວລາພວກຊ່ຽວຊານປະເມິນເບິ່ງອາຫານນັ້ນ ດ້ານໜຶ່ງກໍແມ່ນພິ ຈາລະນາເບິ່ງວ່າ ອາຫານທີ່ຜູ້ຄົນກິນນັ້ນ ມີຄວາມຫຼາກຫຼາຍຕ່າງກັນແນວໃດ ຕາມທຳ ມະດາແລ້ວ ຍິ່ງເຂົາເຈົ້າກິນຊີ້ນ ເຂົ້າ ແລະຜັກ ຫຼາກຫຼາຍຊະນິດເທົ່າໃດ ອາຫານຂອງເຂົາເຈົ້າກໍແມ່ນ ຈະມີໂພຊະນາການຫຼາຍເທົ່ານັ້ນ ແຕ່ວ່າ ມັນບໍ່ເປັນແນວນັ້ນຢູ່ໃນປະເທດກຳປູເຈຍທີ່ທຸກຍາກ ເຖິງແມ່ນຊາວກຳປູເຈຍຈະກິນອາຫານຫຼາກຫຼາຍຊະນິດ ພໍສົມຄວນ ທ່ານ Tim Green ກ່າວວ່າ ທີມຂອງທ່ານ Green ໄດ້ປະເມິນເບິ່ງໂຄງການທົດລອງທີ່ໄດ້ຮັບທຶນຈາກການາດາ ໃນແຂວງ Prey Veng ທາງພາກໃຕ້ຂອງກຳປູເຈຍ ຊຶ່ງໄດ້ແນເປົ້າໝາຍໃສ່ 900 ຄອບຄົວ ທີ່ທຸກຈົນ ໃນຄວາມພະຍາຍາມເພື່ອປັບປຸງການກິນອາຫານຂອງເຂົາເຈົ້າ ໂດຍໃຫ້ກິນອາ ຫານທີ່ແຕກຕ່າງກັນນັ້ນ ໂຄງການນີ້ ທີ່ເອີ້ນວ່າ Fish on Farms ຫຼື  ໄດ້ຊ່ວຍ 300 ຄົວເຮືອນ ສ້າງສວນຜັກຂຶ້ນ ໃນຂະນະດຽວກັນ ກໍຊ່ວຍ ອີກ 300 ຄອບຄົວ ເຮັດສະລ້ຽງປາ ພ້ອມກັບສວນຜັກນຳ ສ່ວນອີກ 300 ຄອບຄົວທີ່ຍັງເຫຼືອນັ້ນ ເປັນກຸ່ມທີ່ຄວບຄຸມ ແລະບໍ່ໄດ້ຮັບການຊ່ວຍເຫຼືອຫຍັງໝົດ 3 ປີຕໍ່ມາ ປາກົດວ່າ ພວກຄົວເຮືອນ ທີ່ມີທັງສະລ້ຽງປາ ແລະສວນຜັກ ໄດ້ມີຊີວິດທີ່ດີຂຶ້ນ ກວ່າພວກຊາວບ້ານທີ່ມີແຕ່ສວນຜັກເທົ່ານັ້ນ ແຕ່ທັງສອງຈຸ ມີຊີວິດທີ່ດີຂຶ້ນກວ່າ ຈຸທີ່ຖືກຄວບຄຸມ ບໍ່ໄດ້ຮັບການຊ່ວຍເຫຼືອຫຍັງເລີຍ ທ່ານ Tim Green ກ່າວວ່າ ຄວາມສຳເລັດຕ່າງໆຂອງການທົດລອງນີ້ ໄດ້ຖືກຮວມເຂົ້າກັນໃນໂຄງການຂະໜາດໃຫຍ່ຂຶ້ນ ທີ່ໄດ້ເລີ້ມມີການຈັດຕັ້ງປະຕິບັດກັນ ໃນສັບປະດາຜ່ານມານີ້ ໂດຍແນເປົ້າໝາຍໃສ່ ຊ່ວຍເຫລືອພວກຄົວເຮືອນທີ່ທຸກຍາກ 4500 ຄອບຄົວ ໃນ 4 ແຂວງ